Brain Harmonies, Vol. 1 Songs Download | Brain Harmonies, Vol. 1 Songs MP3 Free Online: Movie Songs - Hungama
Sorry, Brain Harmonies, Vol. 1 is not available in your country. 13 Leipies gekies vir streekspan | Netwerk24
13 Leipies gekies vir streekspan
Die Suid-Afrikaanse landloopkampioenskap is die naweek in Port Elizabeth gehou en nie minder nie as 13 atlete van die Laerskool Louis Leipoldt in Centu­rion was in die Gauteng-Noord-span ingesluit.
Die tweelingbroer en -suster LD en Li-Mari Dekker (13) en hul jonger suster Minke (9) het ook deelgeneem. Li-Mari is al van 2013, toe sy met landloop begin het, ’n lid van die Gauteng-Noord- span. Sy was in 2014 die Suid-Afrikaanse kampioen en het by nog twee geleenthede onder die topdrie geëindig. Minke is al in gr. 1 in die Gauteng-Noord-span ingesluit toe sy ’n jaar jonger as haar spanmaats was.
Interessant genoeg was daar ’n hele aantal Louis Leipoldt-leerlinge wie se ouers ook aan die Suid-Afrikaanse kampioenskap deelgeneem het.
Dieneke Beukes (10) en haar pa, Gerhard, Izelle Nel (10) en haar pa, Gerrie, Adrian O’Kelly (10) en sy pa, Douw, het almal deelgeneem.
Wat die uitslae betref, het Li-Mari en Dieneke brons medaljes verower en hul spanne, onderskeidelik die o.13- en o.10-spanne, het hul afdelings gewen. Tyler van Rooyen (7), wat nog ’n jaar te jonk vir haar afdeling is, het onder die toptien in die o.8-groep geëindig.
Meer oor: Laerskool Louis Leipoldt | Li-Mari Dekker | Ld Dekker | Dieneke Beukes | Centu­Rion | Port Elizabeth